CELEX: 62012CN0344
Language: el
Date: 2012-07-18 00:00:00
Title: Υπόθεση C-344/12: Προσφυγή της 18ης Ιουλίου 2012 — Ευρωπαϊκή Επιτροπή κατά Ιταλικής Δημοκρατίας

22.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/26
            
         Προσφυγή της 18ης Ιουλίου 2012 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-344/12)
   2012/C 287/49
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: D. Grespan και G. Conte)
   
      Καθής: Ιταλική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Ιταλική Δημοκρατία, παραλείποντας να λάβει εμπροθέσμως όλα τα αναγκαία μέτρα για την εκτέλεση της απόφασης C(2009) [8112] της 19ης Νοεμβρίου 2009, σχετικά με τις κρατικές ενισχύσεις C 38/A/04 (πρώην NN 58/04) και C 36/B/06 (πρώην NN 38/06) που έθεσε σε εφαρμογή η Ιταλία υπέρ της Alcoa Trasformazioni, παρέβη τις υποχρεώσεις που υπέχει από τα άρθρα 2, 3 και 4 της απόφασης αυτής και από το άρθρο 288 ΣΛΕΕ,
            
         
               —
            
            
               να καταδικάσει την καθής στα δικαστικά έξοδα.
            
         
      Ισχυρισμοί και κύρια επιχειρήματα
   
   Αντικείμενο της προσφυγής της Επιτροπής είναι η παράλειψη της Ιταλικής Δημοκρατίας να εκτελέσει την απόφαση της Επιτροπής σχετικά με τις παράνομες κρατικές ενισχύσεις που χορηγήθηκαν στην εταιρία Alcoa.
   Πρώτον, σύμφωνα με το άρθρο 4 της επίμαχης απόφασης, η Ιταλία έπρεπε να ανακοινώσει στην Επιτροπή μέχρι τις 20 Ιανουαρίου 2010 το συνολικό ποσό της ενίσχυσης που επρόκειτο να αναζητηθεί, τα μέτρα που είχε ήδη λάβει και προβλεπόταν να λάβει προς εκτέλεση της απόφασης και τα έγγραφα που αποδείκνυαν ότι είχε προβληθεί έναντι του αποδέκτη της ενίσχυσης η αξίωση επιστροφή της. Δεύτερον, δυνάμει των συνδυασμένων διατάξεων των άρθρων 2 και 3 της ίδιας αυτής απόφασης, η Ιταλία ήταν υποχρεωμένη να αναζητήσει την ενίσχυση από τον αποδέκτη της μέχρι τις 20 Μαρτίου 2010.
   Κατά το χρονικό σημείο της άσκησης της προσφυγής η καθής δεν είχε ακόμη θεσπίσει όλα τα αναγκαία μέτρα για να συμμορφωθεί με τις υποχρεώσεις της αυτές.